REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/168-24

24. novembar 2024. godine

B e o g r a d

ZAPISNIK

18. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 24. NOVEMBRA 2024. GODINE

(JAVNO SLUŠANjE U OKVIRU ZAJEDNIČKOG NAČELNOG PRETRESA O TAČ. 1, 2. I 3. DNEVNOG REDA)

Sednica je počela u 16,00 časova.

Sednici je predsedavao Veroljub Arsić, predsednik Odbora.

Sednici su prisustvovali članovi Odbora: Ana Beloica Martać, Svetlana Milijić, Živan Bajić, Tijana Davidovac, Nenad Krstić, Dušan Bajatović, Akoš Ujhelji i Nenad Mitrović.

Sednici su prisustvovali zamenici članova Odbora: Željko Rebrača (zamenik Nikole Radosavljevića), Goran Nikolić (zamenik Tijane Davidovac), Stefan Kitanović (zamenik Nenada Krstića), Nenad Filipović (zamenik Zagorke Aleksić), Ilo Mihajlovski (zamenik Dragana M. Markovića) i Dragan Stanojević (zamenik Branka Pavlovića).

Sednici su prisustvovali narodni poslanici koji nisu članovi Odbora: Nada Macura, Verica Milanović, Dijana Radović, Jadranka Jovanović, Edis Durgutović, Slobodan Cvejić i Đorđe Pavićević.

Sednici su prisustvovali i: potpredsednici Narodne skupštine Snežana Paunović i Elvira Kovač, Milica Nikolić, predsednik Odbora za ustavna pitanja i zakonodavstvo, Danijela Vujičić, predsednik Odbora za Kosovi i Metohiju, Uglješa Marković, predsednik Odbora za prostorno planiranje, saobraćaj, infrastrukturu i telekomunikacije, Uglješa Mrdić, predsednik Odbora za pravosuđe, državnu upravu i lokalnu samoupravu, Jelena Pavlović, zamenik predsednika Poslaničke grupe „Mi smo snaga narodna, dr Branimir Nestorović“, i Biljana Đorđević, zamenik predsednika Poslaničke grupe Zeleno-levi front, Ne davimo Beograd.

Sednici i javnom slušanju prisustvovali su i predstavnici i poverenici Vlade:

* Siniša Mali**,** ministar finansija, kao predstavnik predlagača zakona;

predstavnici Ministarstva finansija:

* Slavica Savičić,državni sekretar,
* Ana Tripović,državni sekretar,
* Saša Stevanović, državni sekretar,
* Milica Jovanović, pomoćnik ministra,
* Darko Komnenić, pomoćnik ministra,
* Dragan Demirović**,** pomoćnik ministra,
* Ana Jović**,** savetnik u Kabinetu ministra,
* Marko Gvero, direktor Uprave za trezor,
* Milesa Marjanović, načelnik Odeljenja budžeta,
* Nataša Škembarević, načelnik Odeljenja za finansijsko izveštavanje i metodologiju,
* Vera Vukčević Gligorić, načelnik Odeljenja za računovodstvene poslove;

predstavnici Fiskalnog saveta (na javnom slušanju):

* Blagoje Paunović, predsednik Fiskalnog saveta,
* Bojan Dimitrijević, član Fiskalnog saveta,
* Danko Brčerević,glavni ekonomista,
* Marko Milanović, specijalni savetnik;

predstavnici Narodne banke Srbije (na javnom slušanju):

* Jorgovanka Tabaković**,** guverner,
* Ana Ivković**,** viceguverner,
* Nikola Dragašević**,** viceguverner,
* Savo Jakovljević**,** generalni direktor Sektora za ekonomska istraživanja i statistiku,
* Darko Stamenković**,** generalni direktor Sektora za kontrolu poslovanja banaka,
* Dejan Dević, generalni direktor Direkcije za zakonodanvo-pravne poslove;

predstavnici Državne revizorske institucije (na javnom slušanju):

* Duško Pejović, predsednik,
* Marija Obrenović, potpredsednik,
* Nevenka Bojanić, član Saveta,
* Marijana Simović, član Saveta,
* Mirjana Gačević, vrhovni državni revizor,
* Maja Lakićević, sekretar Institucije,
* Iva Vasilić Miljić**,** načelnik Službe za međunarodnu saradnju;

predstavnik Republičkog fonda za zdravstveno osiguranje:

* Svetlana Tadin, direktor Sektora;

predstavnici Republičkog fonda za penzijsko i invalidsko osiguranje:

* Bojana Popović, direktor Sektora za finansijske poslove,
* Ivan Mimić, savetnik direktora;

predstavnici Nacionalnog konventa u EU (na javnom slušanju):

* Nemanja Nenadić,
* Zlata Đorđević,
* Nataša Gligorijević,
* Bojana Selaković.

Na predlog predsednika, Odbor je, većinom glasova **(12 glasova za), utvrdio** sledeći

D n e v n i r e d:

1. Razmatranje Predloga zakona o budžetu Republike Srbije za 2025. godinu, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2025. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2025. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2025. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2025. godinu, koji je podnela Vlada (broj 400-2640/24 od 8. novembra 2024. godine), u načelu;

2. Razmatranje Predloga zakona o izmenama i dopunama Zakona o budžetskom sistemu, koji je podnela Vlada (broj 011-2643/24 od 8. novembra 2024. godine), u načelu;

3. Razmatranje Predloga zakona o završnom računu budžeta Republike Srbije za 2023. godinu, koji je podnela Vlada (broj: 400-2580/24 od 4. novembra 2024. godine), u načelu.

Na predlog predsednika, Odbor je, većinom glasova (11 glasova za, jedan protiv), odlučio da obavi Zajednički načelni pretreso tačkama 1. do 3. dnevnog reda, s tim što će seOdboro svakoj tački dnevnog reda izjasniti pojedinačno.

**Zajednički načelni pretres o tač. 1. do 3. dnevnog reda**

Veroljub Arsić, predsednik Odbora, na osnovu prethodno donete odluke Odbora, najavio je da će se na sednici Odbora, u okviru zajedničkog načelnog pretresa o tačkama 1. do 3. dnevnog reda, održati Javno slušanje na temu: Predstavljanje Predloga zakona o budžetu Republike Srbije za 2025. godinu i Predloga zakona o završnom računu budžeta Republike Srbije za 2023. godinu, radi pribavljanja potrebnih informacija i stručnih mišljenja koji bi omogućili članovima Odbora i drugim narodnim poslanicima, zainteresovanim licima i javnosti da se upoznaju sa predloženim rešenjima u navedenim predlozima zakona.

**Javno slušanje**

Veroljub Arsić, predsednik Odbora, otvorio je Prvo javno slušanje Odbora za finansije, republički budžet i kontrolu trošenja javnih sredstava, na temu: Predstavljanje Predloga zakona o budžetu Republike Srbije za 2025. godinu i Predloga zakona o završnom računu budžeta Republike Srbije za 2023. godinu. Podsetio je prisutne da je Fiskalni savet dostavio Narodnoj skupštini Ocenu Predloga zakona o budžetu Republike Srbije za 2025. godinu, kao i Ocenu Predloga zakona o završnom računu budžeta Republike Srbije za 2023. godinu.

Predlog zakona o budžetu Republike Srbije za 2025. godinu predstavio je Siniša Mali, ministar finansija. Naglasio je da je ovaj budžet prvi koji Srbija priprema i predlaže kao zemlja sa investicionim kreditnim rejtingom, što otvara nove šanse za nove investicije, za nova radna mesta, nove fabrike, niže troškove kada su kamate u pitanju. Ministar je istakao da je predviđena stopa rasta za 2025. godinu 4,2 posto. Takođe, dodao je da Srbija trenutno ima udeo javnog duga u BDP od 46,5%, a cilj je da sledeće godine bude 47,5%.

Ministar je takođe istakao da u budžetu za ovu godinu postoji novina, prilog koji se odnosi na tzv. zelene projekte ili na zelenu agendu, zeleni budžet, odnosno ulaganje u održivi rast, u očuvanje životne sredine i sve ono što podiže kvalitet života građana, i 10,57 % rashoda se označavaju kao zeleni.

O Predlogu zakona o budžetu govorili su i: Jorgovanka Tabaković, guverner NBS, i Blagoje Paunović, predsednik Fiskalnog saveta.

Revizorske izveštaje o završnom računu budžeta Republike Srbije za 2023. godinu predstavio je Duško Pejović, predsednik Saveta Državne revizorske institucije.

Predsednik Odbora Veroljub Arsić obavestio je prisutne da su, u skladu sa članom 173. stav 2. Poslovnika Narodne skupštine, Odboru dostavljeni izveštaji sledećih odbora koji su razmatrali Predlog zakona o budžetu Republike Srbije za 2025. godinu:

- Izveštaj Odbora za poljoprivredu, šumarstvo i vodoprivredu, koji je većinom glasova odlučio da predloži Odboru za finansije, republički budžet i kontrolu trošenja javnih sredstava da prihvati u načelu Predlog Zakona o budžetu Republike Srbije za 2025. godinu, Razdeo 24 - Ministarstvo poljoprivrede, šumarstva i vodoprivrede, koji je podnela Vlada, u načelu;

- Izveštaj Odbora za privredu, regionalni razvoj, trgovinu, turizam i energetiku, koji je većinom glasova odlučio da predloži Odboru za finansije, republički budžet i kontrolu trošenja javnih sredstava da prihvati Predlog Zakona o budžetu Republike Srbije za 2025. godinu, Razdeo 21 – Ministarstvo privrede, Razdeo 28 – Ministarstvo rudarstva i energetike, Razdeo 32 – Ministarstvo unutrašnje i spoljne trgovine i Razdeo 37 -Ministarstvo turizma i omladine, u načelu.

U diskusiji povodom navedenih predloga zakona učestvovali su članovi Odbora Nenad Mitrović, Živan Bajić i Veroljub Arsić, narodni poslanici koji nisu članovi Odbora Jadranka Jovanović, Jelena Pavlović, Slobodan Cvejić, Verica Milanović, Uglješa Mrdić, učesnici Javnog slušanja Bojana Selaković i Nemanja Nenadić, čija su izlaganja u celosti tonski snimljena i stenografski zabeležena.

Po zaključenju javnog slušanja u okviru zajedničkog načelnog pretresa o tač. 1. do 3. dnevnog reda, u nastavku sednice Odbora, predsednik Odbora stavio je na izjašnjavanje pojedinačno predloge zakona.

**1. tačka dnevnog reda**

Odbor je, u skladu sa članom 155. stav 2. Poslovnika Narodne skupštine, jednoglasno (13 glasova za), odlučio da predloži Narodnoj skupštini da prihvati Predlog zakona o budžetu Republike Srbije za 2025. godinu, sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2025. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2025. godinu, Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2025. godinu i Predlogom odluke o davanju saglasnosti na Finansijski plan Nacionalne službe za zapošljavanje za 2025. godinu, koji je podnela Vlada, u načelu.

Odbor za finansije, republički budžet i kontrolu trošenja javnih sredstava, na osnovu člana 174. Poslovnika Narodne skupštine, razmotrio je izveštaje odbora Narodne skupštine koji su, u skladu sa članom 173. stav 1. Poslovnika Narodne skupštine, dostavljeni Odboru za finansije, republički budžet i kontrolu trošenja javnih sredstava, kao nadležnom odboru, i to:

- Izveštaj Odbora za poljoprivredu, šumarstvo i vodoprivredu, koji je odlučio da predloži Odboru za finansije, republički budžet i kontrolu trošenja javnih sredstava da prihvati Predlog Zakona o budžetu Republike Srbije za 2025. godinu, Razdeo 24 - Ministarstvo poljoprivrede, šumarstva i vodoprivrede, koji je podnela Vlada, u načelu;

- Izveštaj Odbora za privredu, regionalni razvoj, trgovinu, turizam i energetiku, koji je odlučio da predloži Odboru za finansije, republički budžet i kontrolu trošenja javnih sredstava da prihvati Predlog Zakona o budžetu Republike Srbije za 2025. godinu, Razdeo 21 – Ministarstvo privrede, Razdeo 28 – Ministarstvo rudarstva i energetike, Razdeo 32 – Ministarstvo unutrašnje i spoljne trgovine i Razdeo 37 - Ministarstvo turizma i omladine, koji je podnela Vlada, u načelu.

**2. tačka dnevnog reda**

Odbor je, u skladu sa članom 155. stav 2. Poslovnika Narodne skupštine, većinom glasova (12 glasova za, jedan protiv), odlučio da predloži Narodnoj skupštini da prihvati Predlog zakona o izmenama i dopunama Zakona o budžetskom sistemu, koji je podnela Vlada, u načelu.

**3. tačka dnevnog reda**

Odbor je, u skladu sa čl. 155. stav 2. i 177. Poslovnika Narodne skupštine, većinom glasova (12 glasova za, jedan protiv), odlučio da predloži Narodnoj skupštini da prihvati Predlog zakona o završnom računu budžeta Republike Srbije za 2023. godinu, koji je podnela Vlada, u načelu.

Za predstavnika Odbora na sednici Narodne skupštine za sve tačke dnevnog reda određen je Veroljub Arsić, predsednik Odbora.

Sednica Odbora završena je u 19,00 časova.

Sednica odbora i javno slušanje su tonski snimani i stenografski zabeleženi.

SEKRETAR PREDSEDNIK

Tijana Ignjatović Veroljub Arsić